LURREKO NORBAITEK BURUTAPEN BAT IZAN ZUEN.
GIZA BIZTANLERIA EHUNEN BATERA MURRIZTUKO BALITZ,
SORTZEN DUEN POZOIAK NEURRI BEREAN EGINGO LUKE BEHERA?
GIZA BIZTANLERIAREN ERDIA DESAGERTUKO BALITZ,
ZENBAT BASO SALBATUKO LIRATEKE?
LURREKO NORBAITEK BURUTAPEN BAT IZAN ZUEN.
IZAKI BIZIDUN GUZTIEN ETORKIZUNA BABESTU BEHAR DUGU.
Zer esan duzu, sasikume hori?
Kaka zaharra!
Norbait hiltzeko gai ez naizela uste duzue?
ASKI DA, NEGAR EGINGO DU.
EGIZU BADA.
Kaka.
EZDEUS HUTSA DA.
Ikusiko dute.
Sasikume arraioak.
Ene.
Esnatu. Lo egiteko etxean geratzea zenuen.
Zatoz apur bat dantzatzera.
Ados?
Tira, zutitu!
Aspergarria zara benetan.
Niri bost. Egin lo.
Hara, aizu.
Aizu! Hobeto zaude, ala?
PARASYTE: THE GREY
ORDU BAT LEHENAGO
Zer?
Berriz hondatu da.
Zaude, mesedez.
Jauna, berriz hondatu da.
Burua galtzear nago.
Poltsarik nahi?
Baduzu deskontu txartelik? Bestela, 44,90 won dira.
Jauna, pisatu eta etiketa jarri behar dizute harategian.
Jauna.
Jauna!
Etiketa jarri behar dizute harategian.
Horrela eman didate.
Mesedez, zoaz etiketa eskatzera.
Ez da nire lana.
Kontxo, zergatik ez duzu etiketa zuk jartzen?
Hori harategian egin behar dute.
- Mesedez, zoaz eta... - Arraioa, zoaz zu bila!
Zer demontre zabiltza bezero bati aginduak ematen, ergel hori?
Kaka. Nazkatuta nago honetaz.
Denak hil beharko nituzke.
Kaka. Denak hilko ditut, benetan.
Hurrengoa.
Agur, banoa.
Gabon, Su-in. Lan ederra egin duzu gaur.
Mila esker.
Aizu, lan bikaina.
Kaixo, urdanga.
Zer esan didazu lehen?
Errepikatu, urdanga arraioa!
Zatoz hona. Kaka.
Kaka! Urdanga madarikatua.
Entzun, sasikumeak!
Inor hiltzeko gai ez naizela uste duzue oraindik?
Urdanga, akabatuko zaitut.
Kaka, akabatuko zaitut.
Ene.
Ezkutatzen bazara hilko ez zaitudala uste duzu?
Ikusiko duzu.
Kaka zaharra.
Bai?
Namcheongo zentraleko elkargunetik gertu nago.
Istripu bat egon da.
Motor bat dago lurrean. Eta auto bat.
Bihar goizean informatuko zaitut. Bai, ulertuta, jauna.
- Kaixo, jauna. - Kaixo.
Kokoteraino nago honetaz.
Jainkoarren.
Hirugarren krimen bortitza da gaur.
Egun latza. Non dago Won-seok?
Kang agentea bidean da.
Zerbait jazotzen denean, beti heltzen da berandu.
Nor da susmagarria?
Lee Kyung-chun.
43 urte ditu, aurrekari penalak eta eskizofrenia.
- Eskizofrenia? - Bai.
Antza, istilu bat izan zuen biktimarekin supermerkatuan.
Beste langileek lekukotasuna eman dute.
Biktimaren motorra jarraitu zuen,
autoarekin jo eta arma batekin eraso zuen.
Sasikume arraioa. Eta?
Eta?
Kontua da...
Zera,
biktima arma batekin jarraitzen ari zen eta bat-batean hil da.
- Odolustuta. - Nor?
Susmagarria?
Bai, objektu zorrotz batekin zulatu dute bularretik aurpegira.
Biktima jo zuela esan duzu.
- Zeri buruz ari zara? - Kontua da ez dagoela argi
motorra jo zuenean min hartu zuen edo trabatuta geratu eta moztu zen.
- Autopsia egin beharko diote. - Txorakeriak. Ezta pentsatu ere!
- Eta biktima? - Bai.
Jeong Su-in du izena. 29 urte ditu.
Ezagutzen duzu?
Bai.
Zer moduz dago?
Konorterik gabe.
Baina ondo omen dago.
Autoak jo duela esan duzu, nola egon daiteke ondo?
Hori ere bitxia da.
Biktimak orbainak ditu bizkarrean, sastakaia sartu baliote bezala.
Eta arropak bere odolez blai zituen.
Baina orbainak ez omen dira gaurkoak.
Ezin zara inoiz hona itzuli.
Barkatu, zer gertatu da?
Hobeto zaude?
Chul-min jauna.
Su-in.
Ondo zaude?
Zergatik nago hemen?
Gogoratzen duzu ezer
gaurko erasoari buruz?
Bai, supermerkatuko gizona izan da.
Bai, hori da.
Horregatik etorri naiz. Ondo zaude, benetan?
Istilu txikia izan genuenez supermerkatuan,
irtetean jarraituko zidan.
Autoarekin jo ninduen, eta labana...
Sastakaia sartu zidan, benetan...
Ez omen duzu zauririk, eskerrak.
Nola?
Sastakaia sartu zidan.
Orbain horiek oso zaharrak direla diote.
Orbainak? Ez dut orbainik.
Eta erasotzailea?
Zauri larririk jaso zuen istripuan?
Ez.
Labana eskuan jarraitu zidan,
ni odoletan nengoen.
Ondo gogoratzen dut.
Harrapatu duzue?
Bertan hil zen.
- Bularretik aurpegira zulatu zuten. - Aizue, egon.
Nik hitz egingo dut berarekin. Itxaron kanpoan.
- Bai? - Bai, jauna.
Bai, itxaron kanpoan.
Ez dut ulertzen.
Labanarekin eraso zidan gizona
nire atzetik zihoala hil zen bat-batean?
Egoera traumatiko baten ostean,
normala da oroitzapen nahasiak izatea.
Ez duzu orain dena gogoratzen saiatu behar, ados?
Baina...
Sastakaia sartu zidan, ziur nago.
Zergatik?
Zergatik zaude ziur?
Eraso zidanean zera pentsatu nuen:
"Akabo bakea".
- "Akabo bakea"? - Bai.
Zorigaitzak jo nau berriz.
Sentipen horri ohituta nago.
"Nire zorigaitza itzuli da".
Su-in, ez zaizu berriz halakorik gertatuko.
Horixe nabaritzen nuen aitak jotzen zidanean txikitan.
Plantxa eskuan haserretzen zenean,
edo hezurren bat apurtzen zidanean,
gauza bera pentsatzen nuen.
"Nire zorigaitza itzuli da".
Sastakaia sartu zidanean,
horixe bera etorri zitzaidan burura.
Ez zaizu berriz halakorik gertatuko, ados?
Aitarengandik salbatu ez baninduzu, ez nintzateke bizirik egongo.
Zuk deitu zenuen polizia.
Ez da erraza hamar urteko neska batentzat bere aita salatzea.
Ez zintudan salbatu.
Zeure burua salbatu zenuen.
Eta...
oraingoan ere zeure burua salbatu beharko duzu.
Halakoa da bizia.
Gogoratzen duzunean, gaur gertatutakoa kontatuko didazu.
Pozten nau ondo zaudela jakiteak.
Ados?
Deituidazu ezer behar baduzu edo gogoratzen baduzu.
Hartu atseden.
Nagusi.
Ene, barkatu atzerapena.
Luze jo dizu.
- Mezan zeunden, ala? - Won-seok, ez duzu fededun itxura.
Ixo.
Elizara joaten zara?
Aski da. Etxera.
Biktima galdekatu duzue?
- Ezagutu nahi nuen. - Goazen etxera.
Goizean itzuliko gara.
- Jauna. - Jauna.
Gaurko kasuetako batzuk argitzen baditugu,
arin baino arinago igoko dugu mailaz, ezta?
HILABETE BATZUK GEROAGO
Gabon, nagusi.
- Jauna. - Jauna.
Saiatu da Mangnani banda erantzuten?
Ez, jauna.
Negozioa kendu badiegu ere, ezin dute tutik ere esan.
- Ez dute indar nahikorik. - Lan bikaina.
- Kaixo, jauna. - Kaixo.
Zortzigarren gelan dago.
Sasikumea.
Badago inor hor?
Harrapatu sasikume hori!
- Zatoz hona! - Sasikumea!
- Zatoz hona! - Geldi, ergela!
- Harrapatu! - Geldi hor!
Heldu gara. Jaitsi, mesedez.
Mezu berri bat duzu ahots-postontzian.
Sakatu bat mezuak entzuteko. Sakatu bi postontzia kudeatzeko.
Aupa, Jong-do naiz.
Yeongdeungpoko tipoak haserre dabiltza,
saiatu arreta ez erakartzen.
Eta ez erabili mugikorra.
Ez, bota ezazu.
Deituko dizut giroa baretzean.
Sakatu bat hurrengo mezua entzuteko. Sakatu bi mezua berriz entzuteko.
Susto ederra eman didazu.
Ez duzu jada zure neba ezagutzen, ala?
Ez kezkatu, laster joango naiz.
Jin-heek garun-tumore bat duzula dio.
Baina itxura ona duzu.
Jin-hee lotan dago?
Hemendik urrun joan da.
Nora?
Ez dakit.
Zer darama jantzita?
Gerta ahala gerta, ez du denda uzten,
baina urrun joan da?
Eta ez daki nora?
"Ki-seok"?
Irteera-deiak aldi baterako eten dira
kontuaren egoeragatik.
SAEJIN ELIZA OTOITZ TALDEA
CHUL-MIN JAUNA
Chul-min jauna.
Kaixo, dena ondo?
Bai, ezer berririk ez. Lanera itzuli naiz.
Hala ere, lasai ibili. Zeure burua zaindu behar duzu.
Zergatik ez zoaz oporretan?
Ondo nagoela esan didate.
Gainera, ez dut inora joan nahi.
Benetan?
Hala ere, ez egin esfortzu handirik, ados?
Ados, bai.
Mila esker, jauna.
Ez eman eskerrak. Agur.
Geraleku hau Gyeongjin merkatua da. Hurrengo geralekua...
Ireki atzeko atea, arren.
Esan dizut hotela ordaindu dezakedala.
Hobeto nire etxean.
Ados nago, polita.
Baina normalean emakumeek hotelak nahiago dituzte.
Nahiago dut nire etxera joan.
- Benetan. - Ados.
Gogoko ditut koplarik ez darabilten emakumeak.
Baina apur bat zakarra zara.
Ene, polita. Urrutiko lekuan bizi zara, bai.
Erortzeko zorian dago.
Hemen bizi zara benetan?
Ez du ezer txarrik, ez gaizki hartu.
Ez nuen uste jendea halako lekuetan bizi zenik jada.
Leku hau berrurbanizatzen egongo dira.
Bihotza, ez dut uste leku hau zure xarmarekin bat datorrenik.
Hara, ikus dezagun.
Bihotza, gustu berezia duzu.
Ez dut bitxia denik esan nahi.
Hara, hau berria da niretzat.
Jada?
Joan naiteke komunera?
Zergatik dago...
Zer arraio da hau?
Zure familia da?
Gizaki honek alkohol asko hartu du.
Zure aita da?
Bizirik mantentzen baduzue, alkohola laster desagertuko da.
- Zer? - Nola mantenduko dugu isilik ordura arte?
Nor zarete?
Sasikume arraioak, baboa naizela uste duzue, ala?
Moztuko dizkiogu besoak?
Ez, ez moztu besoak.
Hobe dugu konorterik gabe utzi eta lotu.
Egon.
Jainko maitea.
Aizu, egon! Ez dakizu nor naizen, ala?
Ez nazazu hil!
Utz nazazu bakean!
Salba nazazue.
Lehen itua, hilda!
Egin tiro ituari!
Bigarren itua, hilda!
Hirugarren itua, hilda!
Gutariko bat zara?
Harrapatu zaituzte?
Ez ukitu hori.
Nirea da.
Itu batek teilatutik ihes egin du.
Nagusi, ondo zaude?
Bizirik harrapatu nahi nuen.
Bizirik nahi zenuela?
Bizirik harrapatzea genuen.
Untxariak behar ditugu.
Maitea, ondo zaude?
Zer moduz barruan?
Bukatu dugu. Denak hil ditugu.
Eta mozoloa?
Shock egoeran zegoen, ospitalera bidali dugu.
Gizonik bidali duzu guardia egitera?
Bai.
Hara, elkarrekin lanean ari dira orain.
Bileraren bat zuten gaur, ala?
Ez dugu askorik aurkitu.
Biktimen arropak izango dira.
Ireki ate hori.
Zer da hau?
Deitu forentseak.
Zer esan nahiko du?
Jaki-tokiaren sinboloa da.
Barkatu?
Sasikumeek erakunde bat osatu dute.
Ziur zaude gutariko bat zela?
Hala bada, gure erakundean behar dugu.
Ados.
Banoa.
Antza denez, jende askok ditu lo egiteko arazoak.
Kezkak direla eta lo egiteko arazoak badituzu,
ordu txikitan deitu duen pertsona honek bezala,
ur epel apur bat edan dezakezu. Gabon.
CHUL-MIN JAUNA
Nor zara?
Zer zabiltza?
Ona zara gizaki plantak egiten.
Zer? Zer esan nahi duzu?
Gutariko bat zara?
Ezberdina dirudi.
Zer nahi duzue?
Egiaztatu behar dugu.
Kaka!
Zuetariko bat naiz.
Orduan, gure erakundean sartu behar zara.
Indarrak batu behar ditugu bizirauteko.
SAEJIN ELIZA OTOITZ TALDEA
Gutariko bat zarenez, ongi etorria zara.
Ikusi duzu txakurrik?
Merry! Non zaude?
Merry...
Dena ikusi duzu, ezta?
Ez nuen arretarik erakarri nahi,
baina hil beharko zaitut.
Hil nazazu bada!
Barkatu!
Zergatik zeunden zelatan?
Arreba arraro jokatzen ari zen, eta hona jarraitu dut.
Zure arreba nire kidea da?
Bai.
Eman diru-zorroa.
NORTASUN AGIRIA SEOL KANG-WOO
Entzun arretaz esango dizudana.
Esaten dizudana egiten ez baduzu,
aurkitu eta hilko zaitut.
Ulertzen?
Jeong Su-in?
Arraioa, munstroa zuzen zegoen.
Nor zara?
Labur esango dizut.
Azkenaldian zenbait jenderen garun-uhin desatseginak nabaritu dituzu.
Aldendu jende horrengandik. Munstroak dira.
Hori da mezua.
Zeri buruz ari zara?
Ero batek eraso eta sastakaia sartu omen zizun.
Hori gertatu zenean, munstroa... Nola azaldu dezaket?
Munstro baten larba sartu zen zure gorputzean, Jeong Su-in andereñoa.
Normalean, garun osoa jaten dizu.
Baina ez zen gai izan, zure zauriak sendatu behar izan zituelako.
Mutatu behar zenuen...
Kaka! Zer demontre esaten ari naiz?
Kontua zera da, laburbilduz,
mutante bat zara, ulertzen?
Jekyll doktorea eta Hyde jauna.
- Nork esan dizu hori? - Zuk. Hyde jaunak.
Hyde jauna, hor zaude? Dena kontatu diot, ados?
Banoa.
Eman hori.
BENETAN DAGO BESTE NORBAIT NIRE GORPUTZEAN?
Kontatu dizun guztia egia da.
Sinetsi behar duzu.
Gure egoera ondo azaldu behar dizut.
Idatzi dituzun galdera guztiak.
NOR ZARA? ZER ZARA ZEHAZKI?
NAMILGO POLIZIA-ETXEA
Zer da hau guztia?
Zabaldu besoak eta biratu 90 gradu.
Sar zaitezke.
- Nagusi, egun on. - Kaixo.
Norbait garrantzitsua dator, ala?
- Zabaldu besoak... - Bada...
Seuleko indar bereziak etorri omen dira.
Bereziak dirudite, bai.
Zer-nolako taldea da?
Talde berezia, oso berezia.
Bilerara deitu dute, laster jakingo dugu.
Geldi.
Zabaldu besoak eta biratu 90 gradu.
Sar zaitezke.
Sar naiteke?
Bai, sartu.
Ondo izan.
Zer arraio da hau guztia?
Goizegi da pistolaz inguratuta egoteko.
IKERKETA BEREZIEN TALDEAREN AURKEZPENA
Noiz antolatu dute hau guztia?
"Gorputz bahitzaileak"?
Hara. Zer da hori?
Gauza asko antolatu dituzte.
Ene bada!
PARASITOEN AURKAKO LARRIALDI ERANTZUNA
Kaixo, Namilgo polizia-etxeko langileok.
Komisario, mila esker etortzeagatik.
Mesedez, txalo bero bat komisarioarentzat.
Lehenik, neure burua aurkeztuko dut.
Nire izena Choi Jun-kyung da,
parasitoen aurkako The Grey talde bereziaren burua naiz.
Ziur naiz gaur goizeko eskanerra eragozpen bat izan dela zuentzat.
Bada, horren arrazoia azalduko dizuet.
Zuen gorputzen erradiografiak egin ditugu gaur goizean.
Eta zuen artean
ez dugu aurkitu
parasitorik! Txalo bero bat!
Zer da hau, umeentzako antzerkia, ala?
Egunero egin beharko dugu hau?
Ez horixe.
Nahikoa dugu gaurko eskanerrarekin.
Parasito guztiak une berean agertu ziren,
eta dirudienez, giza eramaileekin sinkronizatu dira jada.
Beraz, gaurko eskanerraren bidez zuen artean parasitorik ez dagoela
egiaztatu ahal izan dugu.
Baina zergatik ari naiz parasitoak gora eta behera?
Oraintxe bertan azalduko dizuet.
EDM FESTIBALA
Denok gogoratuko duzue
arestian EDM festibalean jazotako arrazoirik gabeko hilketen kasua.
Ezagutzen duzuen gertaeraren atzean dagoen arrazoia...
hauxe da.
Hementxe jendea errukirik gabe erasotzen ikus dezakezuen munstro hori
parasito bat da.
Une honetan non dagoen jakin nahiko duzue, ezta?
Bada, une honetan...
hemen dago!
Kaos soziala eragozteko,
Grey taldeak talde bat osatu zuen hedabideen erabilera mugatzeko
eta parasitoaren gaineko informazio guztia kontrolatzeko.
Duela hilabeteak,
parasito honen larbak bat-batean agertu ziren Korea osoan zehar,
baita mundu osoan zehar ere.
Ez dugu oraindik larba horien jatorria ezagutzen.
Gizakien gorputzetan sartzen dira,
belarri, sudur edo ahotik, eta garunaz jabetzen dira.
Eta horretarako, garuna jaten dute.
Hortaz, parasitoek mutazioa burutzen dutenean,
beren sena jarraitu eta gizakiak jaten saiatzen dira.
Hona ezaugarri garrantzitsua.
Burua nahierara eralda dezakete.
Parasitoek beren buruaren zurruntasuna eta forma aldatu
eta xafla zorrotz modukoak eratu ditzakete.
Gainera, zelula hori
ideiak prozesa ditzakeen organismo bizidun bereizia da.
Izaki beldurgarri hauek
gure gizartearen parte bihurtu dira eta akabatu nahi gaituzte.
Hasieran, larba bat nintzen.
Nire sena jarraituz, giza garun batez jabetzen saiatu nintzen.
Zure garuna jan eta zure gorputzaz jabetuko nintzen,
baina orduan, larriki zaurituta zeundela ohartu nintzen.
Zure gorputzarekin sinkronizatzen saiatu nintzen zure zauriak sendatzeko.
Ondorioz, zure gorputza salbatu nuen,
baina ezin izan nintzen zure garun osoaz jabetu.
Sinkronizazioa burutzean, parasitoa
giza garun osoaz jabetzen da.
Horrez gain, parasitoek gizakiaren kontzientzia bereganatzen dute.
Beraz, ez dira jada ezagutzen genituen gizakiak.
Haien garunaz jabetu baitira.
Haien gorputzak baino ez dira geratzen,
parasito horientzako elikagai iturria bakarrik badira ere.
Zure garun osoaz jabetu ez nintzenez,
arriskuan zaudenean soilik kontrola dezaket
gure gorputza babesteko.
Egin ditudan saiakeren arabera,
egunean hamabost minutuz baino ezin naiz zure kontzientziaz jabetu.
Beraz, ahalik eta denbora gutxien erabiltzen dut
gorputz hau babestu eta bizirauteko.
Barkatu.
Nola hil ditzakegu parasitoak?
Parasitoek indarra galtzen dute eta hil egiten dira
giza eramailerik gabe.
Hori dela eta, parasitoa erasotzeko,
giza gorputza suntsitu behar da.
Hau da, parasitoak bizirauteko erabiltzen duen gorputza.
Kolpe batekin odoljario handia eragin
edo bihotza suntsitu beharra dago.
Hortaz, zauri txikia eragiten duen errifle baten ordez,
labana erabiltzea...
edo honelako eskopeta
eraginkorragoa da
bihotza tiro batekin suntsitzeko.
X izpiak era bakarra dira parasitoak identifikatzeko?
Parasito hauek gure artean daude gizaki plantak egiten.
Baina ezin dugu beti x izpi makina soinean eraman, ezta?
Ile bat kendu diezaiekezue.
Parasitoak zelula-masa bakar batez osatuta daude.
Aldi batez biziraun dezakete zatikatzean.
Baina zatikatzen diren heinean,
adimena galtzen dute,
eta ezin dira aurreko formara itzuli.
Ile baten tamaina badu, indarra galdu eta hilko da.
Inguruko norbaiti buruzko susmoak badituzue,
kendu iezaiozue ile bat.
Ongi, aurrera jarraituko dut.
Zorionez edo zoritxarrez, gure herrialdean
parasitoa EDM festibal batean agertu
eta jendea hiltzeari ekin zion, lehen ikusi duzuen bezala.
Ondorioz, atzean utzitako aztarnek
agerian utzi zuten haien existentzia.
Parasitoen aurkako talde berezia sortu zen hemen
munduko beste inon baino arinago.
Ondorioz, ikerketak azkar egin zuen aurrera.
Eta nor izan zen ikerketa hori bizkortu zuena?
Nire senarra.
- Nola? Bere senarra? - Ene.
Hobeto esanda, nire senarraren gorputzaz jabetu zen parasitoa.
Ez kezkatu.
Buruan daraman mozorroak gailu berezia du integratuta.
Gailu horrek parasitoak gorroto duen
substantzia kimiko bat isurtzen du.
Aginte honetako botoia sakatzean...
gailuak kimiko hori bota
eta parasitoa immobilizatzen du.
Gainera, mozorroak sentsore bat du.
Beraz, izakia burua eraldatzen saiatzen bada,
sentsoreak kimikoa botako du automatikoki,
min handia eragingo diona.
Barkatu.
Baina zergatik ez duzue munstro hori hil?
Parasitoei buruz ikasi dugun zerbait da
garun-uhinak beste parasitoak antzemateko erabil ditzaketela.
Beraz, parasito hau erabiltzen dugu
beste parasito batzuk aurkitzeko radar gisa.
Eta parasito honi "Untxaria" esaten diogu.
Sentipen bitxia eragiten dizuten pertsonak zure kideak dira.
Haiek ere nabari dezakete kideak zaretela.
Baina mutante bat zarela jakiten badute, baliteke zu hiltzen saiatzea.
Beraz, ez zaitez haiengana gerturatu
bizirik jarraitu nahi baduzu.
Argi izan behar duzu hori.
Ondo ezagutu behar dugu elkar, beraz, bideo bat utzi dizut telefonoan.
Gure untxariaren arabera,
parasito talde handia dago Namil-gunen, Namilgo polizia-etxea dagoen lekuan.
Egun batzuk emango ditugu hemen parasitoak akabatzeko helburuarekin.
Azkenaldian argitu gabeko hilketa edo kasu bitxirik egon bada,
jakinarazi iezaguzue.
Kasu horiek parasitoekin zerikusia izan dezakete.
Ados?
Baina...
ez al da ezmorala gizaki bat horrela torturatzea?
Nola?
Hori pentsatzen baduzu,
une batez bada ere...
hau da gertatuko zaizuna.
Hau ez da jada nire senarra.
Munstro bat baino ez da, zomorro bat, suntsitu beharreko birusa!
Parasito bilakatzen direnean, gizakiak izateari uzten diote!
Ulertzen?
Bai?
Azpitituluak: Leire Chertudi